Aalborg Stiftstidende, 1835-05-28
Blandede Efterretninger. Torsdagen den 21de Mai blev paa Exerceerpladsen ved Rosenborg Have i Kbhvn, under behørig Control opbrændt: 1) af Nationalbanken udstædte Sedler til Beløb 502,608 Rbd., samt tilintetgjort i Kobbertegn 96 s.; ialt 502,608 Rbd. 95 s., hvilken Sum, ifølge Nationalbankens Regnskab, skal tilintetgjøres for Bankaaret fra 1ste August 1833 til 31te Juli 1834. 2) forslidte Sedler, udstædte af Nationalbanken, til Beløb 3,492,000 Rbd., for hvilken Sum nye Sedler ere satte i Circulation. Endvidere opbrændtes: 1) indfriede Obligationer af Laanet af 4de Februar 1820 til Beløb 201,300 Rbd. r. S. samt Bmk. 4500, og 2) indfriede Obligationer for Jndlaan til Beløb 40,400 Rbd. r. S. og 213,132 Rbd. 49 s. pr. Det har forhen i dette Blad været anmeldt, at Brevbægreren fra Faaborg, en brav Mand, var paa Hjemveien fra Svendborg i en af de første Nætter i Decbr. f. A. forsvunden, uden at det, uagtet ivrige Efterforskninger, var lykkedes at opdage Aarsagen. Man læser i de nu udkomne Nr. 168 og 169 af Dansk Ugeskrift: Om Postbud Jens Boesen Voss's Dødsmaade, fremstillet, efter de derom optagne Forhører, af Byfoged, Landsoverretsassessor Wiborg, Det er høist sandsynligt, at benævnte Postbud er i Nattens Mørke af nogle ærvboiske Smuglere, for hvem han kom ubeleiligt paa sin fredelige Vandring, skaffet afveien. Alle de oplyste Omstændigheder, og vedkommende Districtslæges hvisum repertum, da Liget var fundet, gjør det sandsynligt, at Brevbæreren er bleven dræbt. En Gaardmand, Niels Sørensen, blev, efter mistænkelige Omstændigheder, antaget at have kjørt Varer for Smuglere, og blev arrestepret; ved forskjellige Usandheder og Modsigelser under Forhørerne tabte han al Troværdighed. Jmidlertid fandt Øyrigheden, at saa meget end de mange Modsigelser, hvori har havde indviklet sig, i Forbindelse med de øvrige Omstændigheder, lode formode, at han idet mindste er vidende om hvorledes Postbudet er kommen af Dage, saa er der dog ikke tilstrækkelig Grund til, imod hans vedholdende Benægtelse, at paadrage ham Ansvar eller Straf for Domstolene, og saaledes ikke tilstrækkelig Anledning til at anordne en Justitssag anlagt imod ham. - Meddeleren af denne mærkelige Sag gjør følgende bemærkning: "Smugleriet fortjener stedse Misbilligelse og Ugunst; men naar det drives til den Yderlighed, at selv den fredelige og uskyldige Medborger, i Borgersikkerhedens trygge Hjem, i Danmark, derover maal offre Livet, saa oprøres enhver retsindig Mands Følelse ved dette Uvæsen. Jeg har kjendt Handlende, som ganske vist aldrig have smuglet; men jeg har og kjendt andre, iøvrige brave og almeenagtede Handelsmænd, der, idet de selv fordømte Smugleriet, have paastaaet, at enhver Detailhandler, der ikke smugler, maa gaae tilgrunde. Er dette sandt, saa maa udentvivl Aarsagen søges enten i Egennytten i Almindelighed, eller i Ulighed i Toldlovenes Opretholdelse, eller Toldlovgivningen selv. Jeg indskrænker mig i dette Hensyn til den bemærkning, at dersom Aarsagen enten ganske eller for endeel skulde findes i selve Toldlovene, og dette kunde man næsten fristes til at antage, siden Straffene for Toldsvig i saa høi Grad divergere fra den almindelige Lovgivnings Straffe for Svig, i hvor vel jeg erkjender, at hertil ogsaa kan være historiske Aarsager, saa var Jntet ønskeligere, end at legal Anledning til Toldsvig maatte kunne bortryddes ved en gjennemgribende Revision af Toldlovene, en Gienstand saa vigtig som værdig for en tilkommende Stænderforsamling at udvikle for den humaneste Konge.